wickkiey/tamil-wikipedia-chunked huggingface dataset:
# ஹலாப் பண்பாடு

## ஹலாப் பண்பாட்டின் முடிவு (வடக்கின் உபைதுகள்)

ஹலாப்-உபைதுகளின் கலப்பின மக்களின் நுழைவால், கிமு 5,000 ஆண்டுகளில் ஹலாப் பண்பாடு முடிவிற்கு வந்து, ஹலாப்-உபைதுகளின் பண்பாட்டின் இடைகாலம் துவங்கியது. பல ஹலாபிய பண்பாட்டுக் குடியிருப்புகள் அழிந்தது. எஞ்சியவைகள் உபைதுகளின் பண்பாட்டுக் களங்களாக மாற்றம் பெற்றது.  
ஹலாப் பண்பாட்டு காலத்திற்கு பிந்தி வந்த வடக்கு மெசொப்பொத்தேமியா உபைதுகளை, தெற்கு மெசொப்பொத்தேமியாவின் உபைதுகளை வேறுபடுத்திக் காட்டியது. உபைது மக்கள் ஹலாப் பண்பாட்டை பின்பற்றினர்.
# ஹலாப் பண்பாடு

## இதனையும் காண்க

- ஹலாப் தொல்லியல் மேடு
- உபைது பண்பாடு
- உரூக் பண்பாடு
- அசுன்னா பண்பாடு
- சமார்ரா பண்பாடு
- உரூக் பண்பாடு
- யாஸ் பண்பாடு
- பண்டைய அண்மை கிழக்கு
- மெசபடோமியா
- டெல் பராக்
# சிரியாவில் பெண்கள்

**சிரியாவில் பெண்கள் (Women in Syria)** மொத்த மக்கள் தொகையில் 49.4% உள்ளனர். அன்றாட வாழ்க்கையில் மட்டுமல்லாது அவர்கள் சமூக-அரசியல்களிலும் ஈடுபடுகின்றனர். சிரிய உள்நாட்டுப் போருக்குப் பிறகு பெண்கள் பலவிதமான வன்முறைகளுக்கு ஆளாக்கப்பட்டனர்.
# சிரியாவில் பெண்கள்

## வரலாறு

20-ஆம் நூற்றாண்டில் பெண்களின் உரிமைகள் தொடர்பான செயல்பாடுகளினால் சிரியாவில் உள்ள பெண்களின் கல்வியில் முன்னேற்றம் ஏற்பட்டது. 1919 ஆம் ஆண்டில் நசிக் அல் அபீது என்பவர் நூர் அல் ஃபயா எனும் பெண்களுக்கான கல்வி நிறுவனம் ஒன்றையும் அதே பெயரில் பதிப்பகம் ஒன்றையும் நிறுவினார்.மசலூன் போரில் பங்கெடுத்ததற்காக இவருக்கு சிரிய இராணுவத்தின் கௌரவ தளபதி பதவி கொடுக்கப்பட்டது.1922 ஆம் ஆண்டில் சிரியன் ரெட் கிரெசன்ட் எனும் அமைப்பை நிறுவினார். 1928 இல் லெபனான்-சிரிய பெண்ணியவாதி ,நஸ்ரியா சின் அல் தின் அவர்கள் திருக்குர்ஆனை பெண்ணியவாதிகளின் கண்ணோட்டத்தில் மீள் பொருள்விளக்கம் செய்தார். அதில் ஆண்களைப் போலவே பெண்களையும் சமமாக நடத்தப்பட வேண்டும் எனக் கூறினார்.  
1963 ஆம் ஆண்டில் பாத் எனும் அரசியல் கட்சி சிரியாவில் ஆட்சியைக் கைப்பற்றியது. அந்த கட்சியானது சிரியாவில் ஆண்களும் பெண்களும் சமமாக நடத்தப்படுவர் எனவும் வேலைகளிலும் ஆண்களைப் போல பெண்களுக்கும் உரிமைகள் வழங்கப்படும் எனவும் உறுதி அளித்தது.  
1967 ஆம் ஆண்டில் சிரியாவில் உள்ள பெண்கள், சிரிய பெண்கள் நலச் சங்க எனும் நீதிமுறைச் சார்புடைய அரசு அமைப்பை உருவாக்கினர். இந்த அமைப்பானது பெண்கள் நலச் சமூகம், கல்வி சங்கங்கள் மற்றும் தன்னார்வத் தொண்டு அமைப்புகள் ஆகியவற்றின் கலவை ஆகும். இந்த அமைப்பின் நோக்கம் சிரியாவில் உள்ள பெண்களுக்கு சமவாய்ப்பு வழங்கப்படுவதை நோக்காகக் கொண்டு செயல்படுவது ஆகும்.
# சிரியாவில் பெண்கள்

## கல்வி

சிரிய நாட்டில் 6 வயதில் பள்ளிக்கல்வி துவங்கி பதின்மூன்று வயதில்முடிவடைகிறது. சிரிய பல்கலைக்கழங்களில் ஆண்களும், பெண்களும் ஒரே வகுப்பறையில் கல்வி கற்கின்றனர்.1970 ஆம் ஆண்டுமுதல் 1990 வரை பள்ளிக்கூடங்களில் பெண்களின் எண்ணிக்கை அதிகரித்தது. 100 ஆண்களுக்கு 95 பெண்கள் உள்ளனர். பெரும்பாலான பெண்கள் பள்ளிக்குச் சென்ற போதிலும் இடைநிற்றலில் ஆண்களை விட பெண்களே அதிகம் உள்ளனர்.
# பாக்டிகா மாகாணம்

**பாக்டிகா** (*Paktika* என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இது நாட்டின் கிழக்குப் பகுதியில் அமைந்துள்ளது. இந்த மாகாணமானது முன்பு லியோ பாக்டியா என அழைக்கப்படும் பகுதியைச் சேர்ந்ததாக இருந்தது. இந்த மாகாணம் கிட்டத்தட்ட 413,800 மக்கட்தொகையைக் கொண்டதாக உள்ளது. மாகாணத்தில் பெரும்பான்மை இனத்தவர் பஷ்தூன் மக்கள் ஆவர். ஷாரானா நகரம் மாகாண தலைநகரமாக உள்ளது. அதே சமயம் மிகுதியான மக்கள்தொகை உள்ள நகரமாக உர்கன் நகரம் உள்ளது.
# பாக்டிகா மாகாணம்

## நிலவியல்

பாக்டிகா மாகாணமானது பாகிஸ்தான் மற்றும் ஆப்கானிஸ்தானின் எல்லைப் பகுதியான துராந்து எல்லைப் பகுதியை ஒட்டி அமைந்துள்ளது. இதன் வடக்கில் கோஸ்ட் மாகாணம் மற்றும் பக்டியா மாகாணங்களும், மேற்கில் கஜினி மாகாணம் மற்றும் சாபுள் மாகாணங்களும், கிழக்கில் பாக்கித்தானின் தெற்கு வசீரிஸ்தான் மற்றும் வடக்கு வசீரிஸ்தான் பகுதிகளும், பலூச்சிஸ்தான் மாகாணத்தின் சாப் மாவட்டமானது தென்கிழக்கிலும் எல்லைகளாக அமைந்துள்ளன.  
ஆப்கானிஸ்தானின் பல பகுதிகளைப் போலவே, பாக்டிகா மாகாணத்தில் கடுமையாக காடழிப்பு நடந்து வருகிறது. அண்மைய ஆண்டுகளில் பேரழிவு தந்த வெள்ளப் பெருக்குக்கான காரணம் இதுதான். இந்த மாகாணமானது முதன்மையாக மலைப்பகுதிகளோடு, பருவகால ஆற்றுப் பள்ளத்தாக்குகளைக் கொண்டதாக உள்ளது. மாகாணத்தின் வடக்குப் பிராந்தியத்தில் உள்ள நிலப்பரப்பானது உயர்ந்தும், மிகக் கரடுமுரடானதாகவும் உள்ளது. மேற்கில், உள்ள ஓம்னா மாவட்டத்தின் மலைப்பகுதியில் ரவுட்-இ லுரா ஆறு உருவாகி, கஜினி மாகாணத்திற்கு தெற்கே பாய்ந்து, ஜர்குன் ஷார், ஜானி கெல், டிலா மாவட்டங்களில் நிலப்பகுதியில் பாய்ந்து ஆழமற்ற ஆற்றுப் பள்ளத்தாக்கை உருவாக்குகிறது. பாக்கிஸ்தானுக்கு அருகில் ஓம்னா பகுதியில் உள்ள நிலப்பரப்பு மிக அதிகமான மலைப்பகுதியாகும்.  
பருவகாலத்தைப் பொறுத்து மாறுபட்டு ஓடக்கூடியதான கோமல் ஆறானது, சாரா ஹாஸா மாவட்டத்தின் மலைகளில் தோன்றி தெற்கு நோக்கி பாய்கிறது. இது தென்கிழக்கு பாகிஸ்தான் எல்லையை நோக்கி செல்லும் முன், கோமால் மாவட்டத்தின் நிலப்பகுதியை வளமாக்கி செல்கிறது. பாக்கிஸ்தானில் கிழக்கு நோக்கி ஓடிச்செல்லும் இந்த ஆறு இறுதியில் சிந்து நதியில் கலக்கிறது.
# பாக்டிகா மாகாணம்

## வரலாறு

பாக்டிகாவின் நிலப்பகுதியின் வரலாற்றுகால பகுதியானது பெரிய பாக்டியா (Pashto: لویه پکتیا, லியோ பாக்டியா) என அழக்கப்பட்டது. இந்த பெரிய பாக்டியாவுக்கு உட்பட்டதாக பாஸ்தியா மாகாணம், கோஸ்ட் மாகாணம் மற்றும் கஜினி மாகாணம் , லோகர் மாகாணங்களின் ஒரு பகுதியைக் கொண்டதாக இருந்தன. கிரேக்க வரலாற்று ஆசிரியரான எரோடோட்டசு இந்த பகுதியில் குடியேறிய பழங்குடியினரைப் பற்றி குறிப்பிட்டுள்ளார், கி.மு. முதல் நூற்றாண்டுக்கு முந்தைய காலத்தவரான இவர் இந்தப் பழங்குடிகளை "பாக்டீன்கள்" என அழைத்துள்ளார்.  
1970களில், பாக்டிகாவின் தலைநகராக போதுமான அளவு வளர்ச்சியடையாத தொலைதூரத்தில் இருந்தத நகரான உர்கன் இருந்தது. இதனால் மாகாணத்தின் தலைநகரை காபூல், கஜினி, காந்தாரம் போன்ற பெரிய நகரங்களும் வணிக மையங்களுமான நகரங்களுடன் சாலை மார்கமாக இணைக்கும் முக்கிய நெடுஞ்சாலைக்கு அருகாமையில் இருந்தத ஷாரானா நகரம் தலை நகராக ஆக்கப்பட்டது.  
பாக்டிக்கா மாகாணமானது சோவியத்தின் ஆக்கிரமிப்பின் போது பல போர்களைக் கண்ட இடமாக இருந்தது.  
1983 க்கும் 1984 க்கும் இடைப்பட்ட காலத்தில் உர்கன் முற்றுகை நடைபெற்றது.
# பாக்டிகா மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் அமினுல்லா சாரிக் ஆவார். ஷாரானா நகரம் மாகாண தலைநகரமாக செயல்படுகிறது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) கையாள்கிறது. பாக்டிகா மாகாணத்தை ஒட்டியுள்ள பாக்கித்தானின், நடுவண் நிர்வாகத்தில் பழங்குடிப் பகுதிகள் எல்லையைப் பகுதியில் ஆப்கானிய தேசிய காவல்துறையின் (ஏஎன்பி) ஒரு பகுதியான ஆப்கானிய எல்லை பொலிசால் (ஏபிபீ) கண்காணிக்கப்பட்டு பாதுகாக்கப்படுகிறது. பாகிஸ்தானிலிருந்து வரும் தலிபான் கிளர்ச்சியாளர்களால் இந்த மாகாணத்தில் எல்லைப் பகுதி பயன்படுத்தப்படுகிறது. ஆப்கானிய எல்லை பொலிசு மற்றும் ஆப்கானிய தேசிய பொலிசு போன்றவற்றை மாகாண காவல்துறைத் தலைவர் வழிநடத்துகிறார். இவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.  
சுலைமான்கால் பழங்குடியினர் சமூக கவுன்சிலானது ஆப்கானிஸ்தானின் காபூலில் அரசிடம் பதிவுசெய்யப்பட்டுள்ளது. இந்த சுலைமான்கால் பழங்குடிப் பேரவையானது ஆப்கானிஸ்தான் முழுவதும் பல மாகாண அலுவலகங்களைக் கொண்டுள்ளது. ஆப்கானிஸ்தானின் சுலைமான்கல் பழங்குடிப் பேரமைப்பின் தலைவராக அய்யூப் கல்கிகார் சுலைமான்கல் உள்ளார்.  
ஹக்கானி நெட்வொர்க்கின் மூத்த தலைவரான சங்கேன் சத்ரன் பாக்டீடா மாகாணத்தின் தலிபானின் நிழல் ஆளுநர் ஆவார். 2013 செப்டம்பர் 5 அன்று அவர் அமெரிக்க ஆளில்லா வானூர்தி தாக்குதலில் கொல்லப்பட்டார். இதன் பிறகு இப்பதவிக்கு அவரது சகோதரர் பிலால் சத்ரன் நியமிக்கப்பட்டார்.
# பாக்டிகா மாகாணம்

## போக்குவரத்து

2014 ஆம் ஆண்டு மே முதல், பாக்டிகா மாகாணத்தில் ஷாரானா வானூர்தி நிலையத்தில் இருந்து காபூலுக்கு பயணிகள் விமானம் இயக்க திட்டமிடப்பட்டது. இந்த மாகாணமானது வளர்ச்சியில் நாட்டின் ஏனைய பகுதிகளுடன் ஒப்பிடுகையில் "பின்தங்கியது" எனக் கருதப்படுகிறது. கடந்த சில ஆண்டுகளாக மாகாணத்தில் 157 கி.மீ சாலைகள் அமைக்கப்பட்ட நிலையில், 2013 ஆண்டில் மட்டும் 70 கி.மீ. சாலைகள் அமைக்கப்பட்டது என்று மாகாண பொது வேலைத் துறைத் தலைவரான பொலிஸ் பொறியியலாளரான ஹபிசுல்லா தெரிவித்தார்..  
இனக்குழுக்கள்.]]
# பாக்டிகா மாகாணம்

## மக்கள்வகைப்பாடு

பாக்டிகா மாகாணத்தின் மக்கள் தொகை 413,800 ஆகும். இது பல இன பழங்குடி மக்களைக் கொண்டது. கடற்படை முதுநிலை பட்டப்படிப்பு பள்ளியின் கூற்றின்படி, மாகாணத்தில் வாழும் இனக்குழுக்கள் பின்வருமாறு: பஷ்டூன், தாஜிக், அரபு, பபாய் மற்றும் பல சிறுபான்மை குழுக்கள் வாழ்கின்றனர். மற்ற தரவுகளின்படி மாகாணத்தின் மக்கள் தொகையில் பஷ்டூன் மக்கள் 96% உள்ளனர். சுமார் 15,000 மக்கள் (1.8%) உஸ்பேக்கியர், சுமார் 5,000 பேர் வேறு சில மொழிகளை பேசுகிறார்கள்.
பாக்டிக்கா மக்கள்தொகையில் பெரும்பான்மையானோர் (சுமார் 99%) கிராமப்புற மாவட்டங்களில் வாழ்கின்றனர். தலைநகரான ஷாரானாவில் 54,400 பேர் வசிக்கின்றனர். பாக்டிக்காவின் பெரும்பாலான மாவட்டங்களில் 25,000 முதல் 55,000 வரையிலான மக்கள் வாழ்கின்றனர். நிகா மற்றும் டூரூ ஆகிய இரண்டு மாவட்டங்களில் 20,000 க்கும் குறைவாகவும் 15,000 க்கும் அதிகமான மக்களைக் கொண்டதாக உள்ளது.  
பெரும்பாலான அனாப் பள்ளியைச் சேர்ந்த மக்கள் சுன்னி முஸ்லீம் மக்களாவர்.
# அடேலி நிலம்

**அடேலி நிலம்** (*French: Terre Adélie*) என்பது அண்டார்ட்டிகாக் கண்டத்தில் பிரஞ்சு ஆளுகையின் கீழ் உள்ள உரிமை கோரப்பட்ட ஒரு பிரதேசம் ஆகும். இது கடலோரப்பகுதிவரை நீண்டு தெற்குப் பெருங்கடலின் கடற்கரையுடன் இணைந்து தென்துருவம் செல்லும் அனைத்து உள்நாட்டு வழிகளையும் கொண்டது. ஆஸ்திரேலிய அண்டார்க்டிக் மண்டலத்தின் மேற்கு மற்றும் கிழக்குப் பகுதிகளைப் பிரிப்பது அடேலி நிலமாகும் இந்தப் பிரதேசத்தை பிரெஞ்சு தெற்கு அண்டார்டிக் பகுதியில் ஐந்து மாவட்டங்களில் ஒன்றாக பிரான்சு உரிமை கோரினாலும் பெரும்பாலான நாடுகள் இதனை ஏற்கவில்லை.
# அடேலி நிலம்

## புவியியல்

அடேலி நிலம் 136 ஆவது கிழக்குத் தீர்க்கக்கோட்டுக்கும் 142 ஆவது கிழக்குத் தீர்க்கக்கோட்டுக்கும் இடையே 350 கி.மீ. வரை பரவியுள்ளது. இதன் கடற்கரைப் பகுதியின் நீளம் 350 கி. மீ. இதன் உள்நாட்டுப்பகுதி ஒரு வட்டத்தின் பகுதிபோல 2.600 கி.மீ வரை தென் துருவத்தை நோக்கி விரிவடைகிறது. அடேலி நிலம் தனது எல்லைகளை ஆஸ்திரேலிய அண்டார்டிகா பிரதேசத்தின் கிழக்கு மற்றும் மேற்கு பகுதியிலும் முறையே மேற்கில் கிளாரி நிலத்துடனும் (வில்லெஸ் நிலத்தின் ஒரு பகுதி) கிழக்கில் ஜியார்ஜ் வி நிலத்துடனும் பகிர்ந்துகொள்கிறது. இப்பகுதியின் முழுப்பரப்பும் 432,000 ச.கி. மீட்டருக்குப் பனிப்பாறைகள் கொண்டதாகும்.
# அடேலி நிலம்

## வரலாறு

அடேலி நிலத்தின் கடற்கரை 1840 ஆம் ஆண்டு பிரான்சுநாட்டைச் சேர்ந்த நாடுகாண் ஆய்வாளர் ஜூல்ஸ் டுமாண் டி உர்வில்லே கண்டறிந்தார். தனது மனைவி அடெலெ நினைவாக இதற்கு அப்பெயரைச் சூட்டினார்.
இதுவே பிரான்சு அண்டார்டிகா பகுதியில் இந்நிலத்தின் உரிமை கோர அடிப்படைக் காரணமாகும்.
# அடேலி நிலம்

## ஆய்வு நிலையங்கள்

### டுமாண்ட் டி ஊர்வில்லே ஆய்வுத்தளம்

கி.பி. 1956, ஜனவரி 12-லிருந்து இத்தளத்தில் சுமார் 140 பேர் வரை பிரான்சு நாட்டு ஆய்வாளர்கள் தங்கி ஆய்வு செய்கின்றனர். குளிர் காலத்தில் சுமார் 33 பேரும் ஆண்டார்ட்டிகாவின் கோடைக்காலத்தில் சுமார் 78 பேரும் இங்கு ஆய்வுகளை மேற்கொள்கின்றனர்.
# அடேலி நிலம்

## ஆய்வு நிலையங்கள்

### போர்ட் மார்ட்டின்

போர்ட் மார்ட்டின் என்ற முதல் பிரான்சின் ஆய்வுத்தளம் 1950, ஏப்ரல் 9ஆம் நாள் கட்டப்பட்டது. , ஆனால் 1952,ஜனவரி 22-23 ஆம் நாள் இரவு ஏற்பட்ட ஒரு தீ விபத்தின் காரணமாக அழிந்துவிட்டது. இந்த ஆய்வுத்தளத்தில் 1950-51 ஆம் ஆண்டு குளிர் காலத்தில் 11 பேரும், 1951-52 ஆம் ஆண்டில் 17 பேரும் தங்கி ஆய்வுகளை மேற்கொண்டுள்ளனர்.
# அடேலி நிலம்

## ஆய்வு நிலையங்கள்

### சார்காட் தளம்

சார்காட் ஆய்வுதளம் அண்டார்டிகா பனி ஏடுகளில் 320 கி. மீ களில் அமைந்துள்ள, உள்நாட்டு அடிப்படையிலான பிரான்சின் ஓர் ஆய்வுத்தளமாகும். இது கடல்பகுதி மற்றும் டுமாண்ட் டி ஊர்வில்லே ஆய்வுநிலையக் கடற்கரையிலிருந்து 2400 மீட்டர் வரி பரவியுள்ளது. from the coast and from Dumont d'Urville Station, at an elevation of about . இந்த ஆய்வு நிலையம் ழான் பாப்திஸ்தே சார்காட் என்பவருக்கு மரியாதை செலுத்தும் விதமாக பன்னாட்டுப் புவி இயற்பியல் ஆண்டான 1957-58 ஆம் ஆண்டில் கட்டப்பட்டது. 1957 இல் செயல்படுத்தப்பட்ட இந்நிலையத்தில் 1957 முதல் 1960 ஆம் ஆண்டு வரை மூன்று நபர்கள் மட்டுமே தனியாகத் தங்கி ஆய்வுகளை நடத்தினர். The station, built for the International Geophysical Year of  
இந்நிலையத்தின் அடித்தளமானது 24 சதுர மீட்டரில் முழுவதும் அரை உருளை வடிவ உலோகத் தகடுகளால் அமைக்கப்பட்ட பகுதிகளை உள்ளடக்கிய பாறைவடிவத்தில் அமைக்கப்பட்டது. இந்த அமைப்பானது கடும் பனி காரணமாக ஏற்படும் அழுத்தத்தைத் தாக்குப்பிடிக்கும்படி அமைந்தது. கிடைமட்ட வடிவில் அமைக்கப்பட்ட சாளர அமைப்பு, அறிவியல் அளவீட்டுக் கருவிகள் வைத்திருக்கும் அறையுடன் தொடர்புடையதாக அமைக்கப்பட்டது. செங்குத்தாகக் காற்று வீசும்போது இந்த அமைப்பானது சில மீட்டருக்கு மேலே திறந்து பனியை அகற்றி காற்று நுழைய உதவுமாறு அமைக்கப்பட்டிருந்தது.
# அடேலி நிலம்

## ஆய்வு நிலையங்கள்

### கேப் புருட் ஹோம் கேம்ப்

கேப் புருட் ஹோம் கேம்ப் என்பது இத்தாலிய- பிரஞ்சு ஆய்வுக்கூடமாகும். இது 1994 இல் திறக்கப்பட்டது. அண்டார்டிகா பணி ஏடுகளில் பெட்ரேல் தீவிலிருந்து 5 கி.மீ. இல், டுமாண்ட் டி ஊர்வில்லே ஆய்வுத்தளம் அமைந்துள்ள அடேலி நிலத்தில் இக்கூடம் உள்ளது. இங்கு அப்படியே விட்டுச்செல்லப்பட்ட, ஓட்டுநருடன் 9 நபர்களும், 150 டன் அணுகுண்டு எடையையும் தாங்கிச்செல்லக்கூடிய ஏழு டிராக்டர்கள், உள்ளிட்ட போக்குவரத்துச் சாதனங்கள் மற்றும் தளவாடங்கள் ஆகியன இங்கிருந்து இத்தாலிய பிரெஞ்சுக் கூட்டாக அமைந்த கான்கார்டியா நிலையத்திற்கு அப்படியே எடுத்துச் செல்லப்பட்டது.
# அடேலி நிலம்

## புகழ்

டுமாண்ட் டி ஊர்வில்லே ஆய்வு நிலையம் குறித்து “ மார்ச் ஆஃப் பெங்குவின்” என்ற ஆவணப்படம் 2005 இல் தயாரிக்கப்பட்டுள்ளது. .
# மார்த்தாண்டம் தேனீ வளர்ப்போர் கூட்டுறவுச் சங்கம்

**மார்த்தாண்டம் தேனீ வளர்ப்போர் கூட்டுறவுச் சங்கம்** என்பது தமிழ்நாட்டின், கன்னியாகுமரி மாவட்டம், மார்த்தாண்டத்தில் இயக்கும் தேன் வளர்போருக்கான ஒரு கூட்டுறவு சங்கம் ஆகும். இந்தியாவின் பழமையான கூட்டுறவுச் சங்கங்களில் ஒன்றாகவும், இந்தியாவின் மிகப் பெரிய தேனீ வளர்ப்போர் சங்கங்களில் ஒன்றாகவும் இது உள்ளது. இச்சங்கம் தமிழ்நாடு கதர் கிராமத் தொழில் வாரியத்தின்கீழ் இயங்குகிறது.
# மார்த்தாண்டம் தேனீ வளர்ப்போர் கூட்டுறவுச் சங்கம்

## வரலாறு

மார்த்தாண்டம் பகுதியில் தேன் வளர்ப்பில் உற்பத்தி சிறப்பாக இருந்து வந்தது. ஆனால் அதைச் சந்தைப்படுத்துவது சிக்கலானதாக இருந்தது. மேலும் இதில் விற்பனைத் தரகர்களின் ஆதிக்கமே மிகுந்து இருந்தது. இதை முறைப்படுத்தும் நோக்கில், ஸ்பென்ஸர் ஹட்ஸ் என்ற ஐரோப்பியரால் இச்சங்கமானது, திருவிதாங்கூர் கூட்டுறவுச் சங்கச் சட்டத்தின்படி 1937 மார்ச் 19இல் தோற்றுவிக்கப்பட்டது. அக்காலத்தில் மார்த்தாண்டம் பகுதியானது திருவிதாங்கூர் அரசின் ஒரு பகுதியாக இருந்தது என்பது குறிப்பிடத்தக்கது. தொடக்கத்தில் இந்தச் சங்கமானது 25 உறுப்பினர்களைக் கொண்டதாக இருந்தது. 2018 ஆண்டுவாக்கில் இதில் ஆயிரத்துக்கும் மேற்பட்டோர் உறுப்பினர்களாக இருக்கிறார்கள்.
# மார்க் அந்தோனி பிரேசுகர்டில்

**மார்க் அந்தோனி லைச்டர் பிரேசுகர்டில்** (*Mark Anthony Lyster Bracegirdle*, 10 செப்டம்பர் 1912 – 22 சூன் 1999) ஒரு ஆங்கிலோ-ஆஸ்திரேலிய மார்க்சியம் சார்ந்த புரட்சியாளர் ஆவார். இவர் இலங்கையில் வாழ்ந்தபோது இலங்கை விடுதலைப் போராட்டத்தில் ஈடுபட்ட ஐரோப்பிய இனக்குழுவினரில் ஒருவர் ஆவார்.
# மார்க் அந்தோனி பிரேசுகர்டில்

## ஆரம்ப வாழ்க்கை

மார்க் பிரேசுகர்டில் இலண்டனில் 1912 ஆம் ஆண்டு செப்டம்பர் 10 ஆம் நாள் ஈனா மார்ஜரி லைசுடர், ஜேம்ஸ் சீமோர் பிரேசுகர்டில் ஆகியோருக்குப் பிறந்தார். தெற்கு இலண்டனில் உள்ள கெனிங்டனில் பள்ளிப் படிப்பை தொடர்ந்தார். அவரின் தாய் பிரித்தானியத் தொழிற் கட்சியில் பெண்கள் வாக்குரிமை மூலம் இணைந்து 1925 இல் ஒல்போர்ன் பெருநகரத்திற்கு வேட்பாளராக தேர்ந்தெடுக்கப்பட்டார். மார்க் தனது தாயுடன் ஆத்திரேலியாவில் குடியேறினார். சிட்னி கலைப் பள்ளியில் பயின்ற மார்க் தொலைதூர வரண்ட நிலப்பகுதி வேளாண்மையாளராகப் பயிற்சி பெற்றார். 1935 இல் அந்நாட்டின் இளம் கம்யூனிஸ்ட் லீக் இயக்கத்தில் தன்னை இணைத்துக்கொண்டார்.
# மார்க் அந்தோனி பிரேசுகர்டில்

## இலங்கை வருகை

1936 மார்ச் மாதத்தில் மார்க் வெளியுலக வாழ்வைத் தேடி ஆத்திரேலியாவை விட்டுப் புறப்படத் தீர்மானித்தார். இலங்கையில் மலையகத்தில் மாத்தளை அருகேயுள்ள மடுல்கெல்ல, ரெலுகாஸ் தோட்டத்தில் பணிப்பாளராக இருந்த தோமசு என்பவருடன் ஏற்பட்ட தொடர்பில், தேயிலை பயிரிடலில் ஆர்வம் கொண்டு *பென்டிகோ* கப்பலில் இலங்கை சென்றார். இங்கு தேயிலைத் தோட்டக் கூலியாட்களாக பணிபுரிந்த மலையகத் தமிழர்களிடையே பணியாற்றினார். அங்கே இம்மக்கள் அத்தியாவசிய அடிப்படை சுகாதாரம், கல்வி இன்றி சிறு வரிசை வீடுகளில் வசித்து வந்தனர். இது இங்கிலாந்தில் கால்நடைகளை வளர்க்கும் இடத்தை விட மோசமாக இருந்தது. இவர்கள் மனிதத் தன்மையற்ற முறையில் நடத்தப்பட்டனர் இதனால் இந்தத் தொழிலாளர்கள் மத்தியில் போராட்டம் பெருகியது. மார்க் தொழிலாளர்களுடன் கூட்டுறவு கொள்வதற்காகவும், தொழிலாளர்கள் போராட்டத்தை ஆதரிக்கும் செயலில் ஈடுபட்டதற்காகவும் நீக்கப்பட்டார். பின்னர் லங்கா சமசமாஜக் கட்சியில் இணைந்தார்.
# மார்க் அந்தோனி பிரேசுகர்டில்

## கட்சிப் பணிகள்

1936 நவம்பர் 28 இல் கொழும்பில் நடைபெற்ற லங்கா சமசமாஜக் கட்சியின் பொதுக்கூட்டத்தில் கலந்துகொண்டார். அக்கட்சியின் தலைவர் கொல்வின் ஆர். டி சில்வா மார்க்கை "ஒரு வெள்ளைத் தோழர் ஒரு தெரு முனையில் நடைபெற்ற கட்சி கூட்டம் ஒன்றில் கலந்துகொள்வது இதுவே முதல் தடவையாகும்", எனக் கூறி அறிமுகப்படுத்தினார். மார்க் இலங்கையில் தனது முதலாவது பொது உரையை தொடங்கினார். ஆங்கிலேய முதலாளிகள் இலங்கைத் தொழிலாளர்களை பிளவுபடுத்துவதற்கும், ஒருவர் மற்றொருவருக்கு எதிராகவும் செயல்பட குழிபறிக்க முயற்சிப்பதாக எச்சரித்தார்.  
1937 சனவரி 10 ஆம் நாள் ஆங்கிலேய காவல் ஆணையர் சர் எர்பர்ட் டவுபிகின் என்பவர் இலங்கைத் தீவை விட்டுப் புறப்படும் நிகழ்வில் கொழும்பு காலிமுகத் திடலில் எதிர்ப்புக் கூட்டமொன்றை கட்சி ஏற்பாடு செய்ததில் அவர் ஆர்வத்துடன் பங்கெடுத்துக் கொண்டார். 1915 ஆம் ஆண்டு நடைபெற்ற ஆங்கிலேயர் கலகம் முதல் ஆங்கிலேய காவல் ஆணையர் சர் டவுபிகினின் அட்டூழியங்களுக்கு எதிராக லங்கா சமசமாஜக் கட்சியின் சார்பில் ஆர்ப்பாட்டம் செய்யப்பட்டது.  
1924 முதல் அட்டன் தொகுதியின் இலங்கை அரசாங்க சபையில் உறுப்பினராக இருந்த கோ. நடேசய்யர் இவரை நாவலப்பிட்டியின் தொழிலாளர்கள் இயக்கத்தின் மூலம் தேயிலை தோட்ட தொழிலாளர்கள் நலன் மற்றும் இயக்க செயலாளர்களின் எதிர்காலப் பணியை ஆராய்வதற்காக பணியிலமர்த்தினார்.
# மார்க் அந்தோனி பிரேசுகர்டில்

## பிரேசுகர்டில் நிகழ்வு

1937 ஏப்ரல் 3 அன்று நாவலப்பிட்டியில் இடம்பெற்ற ஒரு பொதுக் கூட்டத்தில் இரண்டாயிரத்திற்கும் அதிகமான தொழிலாளர்கள் திரண்டிருந்தனர். இக்கூட்டத்தில் இந்தியாவில் இருந்து காங்கிரசு சோசலிசக் கட்சியைச் சேர்ந்த கமலாதேவி சட்டோபாத்யாய் கலந்துகொண்டு உரையாற்றினார். இக்கூட்டத்தில் என். எம். பெரேரா பிரேசுகர்டிலை, "தோட்டத் தொழிலாளர்களுக்காகக் கண்ணீர் விட்ட வெள்ளைத் தோழர்" என அறிமுகப்படுத்தினார். பிரேசுகர்டில் உரையாற்ற எழுந்த போது தொழிலாளர்கள் அனைவரும் *சாமி, சாமி* என வாழ்த்தி வரவேற்றனர். "வெள்ளைகள் உங்கள் இரத்தத்தை உறிஞ்சி, சுகபோகத்தில் வாழ்கிறார்கள்" என அவர் உரையாற்றினார். 1937 ஏப்ரல் 16 இல் பிரேசுகர்டிலை நாடு கடத்தும் ஆணையில் ஆளுநர் சேர் எட்வர்ட் ஸ்டப்சு கையெழுத்திட்டார். ஏப்ரல் 25 இற்கு முன்னர் தீவை விட்டு வெளியேற வேண்டும் என உத்தரவிடப்பட்டது. இந்த வெளியேற்ற உத்தரவு நாட்டில் பெரும் பதற்றத்தை ஏற்படுத்தியது. மார்க்கைக் கைது செய்ய உத்தரவிடப்பட்டதை அடுத்து அவர் தலைமறைவானார். "ஆளுநர் தனது அதிகாரங்களை துஷ்பிரயோகம் செய்வதாக" இலங்கை அரசாங்க சபை ஏப்ரல் 26 ஆம் நாள் 34-7 என்ற வாக்குகளின் அடிப்படையில் தீர்மானம் ஒன்றை நிறைவேற்றியது.  
1937 மே 5 இல் கொழும்பு, காலிமுகத் திடலில் பெரும் ஆர்ப்பாட்டம் ஒன்றை சமசமாசக் கட்சியினர் ஒழுங்கு செய்தனர். இக்கூட்டத்தில் என். எம். பெரேரா, பிலிப் குணவர்தன, லெசுலி குணவர்தனா, டி. எம். ராசபக்ச, ஹண்டி பேரின்பநாயகம், எஸ். டபிள்யூ. ஆர். டி. பண்டாரநாயக்கா போன்ற தலைவர்கள் உரையாற்றிய பின்னர், திடீரென மார்க் பிரேசுகர்டில் தோன்றி உரையாற்றி விட்டு மறைந்தார். 1937 மே 7 இல் கொழும்பு புதுக்கடையில் வேர்ணன் குணசேகரா என்பவரின் வீட்டில் வைத்து மார்க்கை புலனாய்வுத் துறையினர் கைது செய்தனர். இக்கைதுக்கு எதிராக நீதிமன்றத்தில் வழக்குத் தொடுக்கப்பட்டது. மே 10 அன்று அவரை நீதிமன்றத்தில் நிறுத்தும்படி ஆட்கொணர்வு மனு மூலம் காவல்துறையினருக்கு ஆணையிடப்பட்டது. பிரதம நீதியரசர் சேர் சிட்னி ஆபிரகாம்சு, நீதிபதிகள் எச். வி. பெரேரா, ஆகியோர் தலைமையில் கூடிய உச்ச நீதிமன்றம் மே 18 அன்று பிரேசுகர்டிலை சுதந்திரமான பேச்சுரிமைக்கான உரிமையைப் பயன்படுத்தியதற்காக அவரை நாடு கடத்த முடியாதெனக் கூறி அவரை விடுதலை செய்ய உத்தரவிட்டது. இவ்வழக்கில் ஏற்பட்ட பின்னடைவை அடுத்து, பிரித்தானிய அரசின் ஆணையின் படி, ஆளுநர் ஸ்டப்சு 1937 சூன் 30 இல் தனது பதவியில் இருந்து "இளைப்பாறி" இங்கிலாந்து திரும்பினார்.  
1937 கோடை காலத்தில் மார்க் இங்கிலாந்து திரும்பினார். இவரை என். எம். பெரேரா, செலினா பெரேரா, வேர்ணன் குணசேகரா ஆகியோர் துறைமுகத்தில் வழியனுப்பி வைத்தனர்.
# மார்க் அந்தோனி பிரேசுகர்டில்

## பிற்கால வாழ்க்கை

1939 இல் மேரி எலிசபெத் வின்டென் என்பவரைத் திருமனம் புரிந்தார். அவர் இரண்டாம் உலகப் போரிற்குப் பின்னர் அவர் ஒரு பொறியியலாளராகத் தகுதி பெற்று குளொசுடர்சயரில் குடியேறினார். அணு ஆயுதக் குறைப்புக்கான பிரச்சாரத்தால் ஏற்பாடு செய்யப்பட்ட ஆல்டர்மாஸ்டன் அணிவகுப்புகளில் கலந்து கொண்டார். பின்னர் அவர் தொழிற்கட்சியின் உறுப்பினரானார். 1970களில் சாம்பியாவில் "பறக்கும் மருத்துவர்கள்" என்ற அமைப்பில் பணியாற்றினார். இவர் 1999 சூன் 22 இல் காலமானார்.
# சியாஃபிக் யூசுப்

**முகமது சியாஃபிக் பின் முகமது யூசுப் (**Mohd Syafiq bin Mohd Yusof**)** பிறப்பு:டிசம்பர் 7, 1992) இவரின் மேடைப் பெயரான சியாஃபிக் யூசுப் எனும் பெயராலேயே அறியப்படும் இவர் மலேசிய நடிகர், இயக்குநர் (திரைப்படம்), திரைக்கதை எழுத்தாளர் மற்றும் தயாரிப்பாளர் (திரைப்படம்) ஆவார். இவரின் சகோதரர் சியாம்சல் யூசுப் பல விருதுகளைப் பெற்றுள்ளார். இவரின் தந்தை யூசுப் அஸ்லாமும் நடிகர் ஆவார். துவக்கத்தில் குறும்படங்களை இயக்கிய இவர் 2012 ஆம் ஆண்டில் சாம் *சயா அமத் மென்சின்தைமு* எனும் திரைப்படத்தை இயக்கினார். தற்போது வரை இவர் ஆறு திரைப்படங்களை இயக்கியுள்ளார். அவை அனைத்தும் வணிக ரீதியாக வெற்றி பெற்றுள்ளது.
# சியாஃபிக் யூசுப்

## ஆரம்பகால வாழ்க்கை

சியாஃபிக் யூசுப் டிசம்பர் 7, 1992 இல் கோலாலம்பூரில் பிறந்தார். இவர் திரைப் பிரபலங்களின் குடும்பத்தைச் சேர்ந்தவர் ஆவார். இவரின் சகோதரர் சியாம்சல் யூசுப் நடிகரும், இயக்குநரும் ஆவார். இவர் பல விருதுகளைப் பெற்றுள்ளார். இவருடைய உறவினர் ரைசல் அஸ்ரஃப் ,சபரினா அலி, அலிஃப் அலி மற்றும் மில்லர் கான் ஆகியோரும் நடிகர்கள் ஆவர். இவருடைய தந்தை யூசுப் அஸ்லாமும் பலதிறன் கொண்ட நடிகர் மற்றும் தயாரிப்பாளர் ஆவார்.
# சியாஃபிக் யூசுப்

## தொழில் வாழ்க்கை

சியாஃபிக் துவக்கத்தில் குறும்படங்களை இயக்கினார். 2012 ஆம் ஆண்டில் சாம் *சயா அமத் மென்சின்தைமு* எனும் திரைப்படத்தை இயக்கினார். இதில் *சகாகெய்சி சாம் மற்றும் லிசா சுரிஹானி* ஆகியோர் முக்கியக் கதாப்பாத்திரத்தில் நடித்திருந்தனர். இந்தத் திரைப்படம் ஆகஸ்டு 19, 2012 இல் வெளியானது. அதே ஆண்டில் இவரும் இவருடைய உறவினர் ரைசல் அஸ்ரஃப் இணைந்து ஒரு நாடகத் தொடரை இயக்கினார்.  
சனவரி 1, 2013 ஆம் ஆண்டில் சியாஃபிக் மற்றும் தனது தொழில் நண்பர்கள் இருவருடன் இணைந்து *வைபர் ஸ்டுடியோஸ்* எனும் நிறுவனம் ஒன்றைத் துவங்கினர். அதன்மூலம் திரைப்படங்களைத் தயாரிப்பது, அசைவூட்ட வேலைகள், பின்- தயாரிப்பு வேலைகள் போன்ற பணிகளில் ஈடுபட்டு வந்தனர். இந்த நிறுவனத்தின் தலைமை அதிகாரியாகப் பணிபுரிந்து வந்தார்.  
பின் ஓர் ஆண்டுகளுக்குப்பிறகு அபாங் லாங் ஃபதில் எனும் திரைப்படத்தை இயக்கினார். பின் 2014 ஆம் ஆண்டில் சிசன் ரசாக்கை முதன்மைக் கதாப்பாத்திரமாகக் கொண்டு கேஎல் கேங்ஸ்டர் திரைப்படத்தை இயக்கினார். அது பெரிய வெற்றிப்படமாக அமைந்தது.இவரின் மூன்றாவது திரைப்படம் *வில்லா நபில்லா* எனும் திகில்திரைப்படம் ஆகும். இது சனவரி , 2015 இல் வெளியானது. *பெகின் இப்ராகிம் மற்று திஷா ஷாம்சிர்* ஆகியோர் முக்கியக் கதாப்பாத்திரத்தில் நடித்திருந்தனர். இந்தத் திரைப்படத்தின் மையக் கருவானது நவமப்ர் 2013 இல் *வில்லா நபில்லா* வளமனையில் நடைபெற்ற நிகழ்வினை அடிப்படையாகக் கொண்டு எடுக்கப்பட்டது.  
தனது ஐந்தாவது திரைப்படத்திற்கான படப்பிடிப்பு நவமப்ர் 13, 2014 இல் கோலாலம்பூர் மற்றும் புத்ராஜாயாவில் துவங்கினார்.தனது சகோதரர் சியாம்சல்லை வைத்து தேசோலசி எனும் புதிர் திரைப்படத்தினை இயக்கினார். இத் திரைப்படம் டிசம்பர் 8, 2016 இல் வெளியானது. இந்தத் திரைப்படத்திர்கான சிறப்பு விளைவுக் காட்சிப் பணிகள் கோலாலம்பூரில் செய்யப்பட்டது. இதில் *ஜலாலுதீன் அசன்,பெகின் இப்ராகிம் மற்றும் பெல்லா* *தல்லி* ஆகியோர் முக்கியக் கதாப்பாத்திரத்தில் நடித்துள்ளனர்.
# பர்வான் மாகாணம்

**பர்வான்** (*Parwān* (பாரசீகம்/பஷ்தூ: پروان), also spelled **Parvān**) என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இதன் மக்கள் தொகை 631,600 ஆகும். இது பல இன பழங்குடி மக்களைக் கொண்ட. கிராமப்புற சமூகமாக உள்ளது. இந்த மாகாணமானது பத்து மாவட்டங்களாக பிரிக்கப்பட்டுள்ளது. மாகாணத்தின் தலைநகராக சாரிகார் நகரம் உள்ளது.  
இந்த மாகாணமானது கபுல் மாகாணத்தின் வடக்கிலும், பாக்லான் மாகாணத்தின் தெற்கிலும் அமைந்திருக்கும் இது, இந்து குஷ் மலைகளில் இருந்த ஒரு பழமையான நகரத்தின் பெயரில் அமைந்துள்ளது.  
பர்வான் மாகாணமானது ஆப்கானிஸ்தானில் பாதுகாகப்பான மாகாணங்களில் ஒன்றாகும். எனினும், எப்போதாவது போராளிகளின் தாக்குதல்கள் குறித்து பதியப்படுகின்றன, ஆனால் அவை வழக்கமாக சிறியதாக உள்ளன. ஆப்கானிஸ்தானில் உள்ள மிகப் பெரிய அமெரிக்க-இராணுவ தளங்களில் ஒன்றான பாக்ராம் விமான தளமானது, பர்வனில் அமைந்துள்ளது.
# பர்வான் மாகாணம்

## வரலாறு

பர்வானில் கி.மு. 329 ஆம் ஆண்டில், அலெக்சாந்தரால் காகசஸ் அலெக்ஸாண்ட்ரியா என்ற குடியேற்றம் நிறுவப்பட்டது. கி.பி. 792 ஆம் ஆண்டில் அரேபிய முஸ்லீம்கள் அதைக் கைப்பற்றினர். ஜவால் அட்-டின் மிங்ன்பர்னு தலைமையிலான குவாரெஸ்மியன் பேரரசின் ஆட்சியில் இருந்த இந்த மாகாணம், 1221இல் செங்கிஸ்கானின் தலைமையிலான மங்கோலியர்களின் படையெடுப்பில் அவர்களிடம் வீழ்ந்தது. 1990களில் தாலிபனுக்கு எதிராக கடுமையான எதிர்ப்பு தளமாக இப்பகுதி இருந்தது.
# பர்வான் மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் முகம்மது ஆசிம் அசீம் ஆவார். மாகாணத்தின் தலைநகராக Charikar நகரம் செயல்படுகிறது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) கையாள்கிறது. ஆப்கானிய தேசிய பொலிசை மாகாண காவல்துறைத் தலைவர் வழிநடத்துகிறார். இவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.
# பர்வான் மாகாணம்

## நலவாழ்வு பராமரிப்பு

இந்த மாகாணத்தில் தூய்மையான குடிநீர் கிடைக்கக்கூடிய மக்களின் எண்ணிக்கை 2005 ஆம் ஆண்டு 32% என்ற விகிதத்தில் இருந்தது, இது 2011 ஆண்டு 11% என குறைந்துள்ளது. திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 4 % என்ற எண்ணிக்கையில் இருந்து 2011 ஆண்டு 7 % என உயர்ந்தது.
# பர்வான் மாகாணம்

## கல்வி

மாகாணத்தின் மொத்த கல்வியறிவு விகிதம் (6+ வயதுக்கு மேற்பட்டவர்களில்) 2005 ஆண்டு 37% என்று இருந்தது. 2011 இல் இது 28% என குறைந்துள்ளது.
# பர்வான் மாகாணம்

## மக்கள் வகைப்பாடு

இனக்குழுக்கள்.]]  
இந்த மாகாணத்தின் மக்கள் தொகை சுமார் 631,600 ஆகும். இவர்கள் பல இனமக்களாகவும் பெரும்பாலும் கிராமப்புற மக்களகவும் உள்ளனர். கடற்படை முதுநிலை பட்டப்படிப்பு பள்ளியின் கூற்றின்படி, மாகாணத்தில் வாழும் இனக்குழுக்களானது பஷ்டூன், தாஜிக், உஸ்பெக், கிசில் பஷ், குச்சி, கசாரா மற்றும் பிற சிறுபான்மை குழுக்களாகும்.
# கங்காரு தீவு

**கங்காரு தீவு** (*Kangaroo Island*) ஆத்திரேலியாவில் உள்ள பெரிய தீவுகளில் ஒன்று. இது தாசுமேனியா தீவு, மெல்வில் தீவுக்கு அடுத்தப்படியாக மூன்றாவது பெரிய தீவு ஆகும். இது தெற்கு ஆஸ்திரேலியா பகுதியின் கீழ் வருகிறது. அடிலெயிட்டில் இருந்து 112 கிலோமீட்டர் வரை தென் மேற்காக பரவி இருக்கிறது. ஆத்திரேலியாவின் புளுரியா தீபகற்பத்திற்கும் தீவுக்கும் இடையேயான தூரம் 13 கிலோமீட்டர் தூரம் ஆகும்.
# இரோஷி அபய்சிங்கே

**அமதகோதகே டான் இரோஷி அபய்சிங்கே (**Amathagodage Don Hiroshi Abeysinghe**)** (பிறப்பு:நவம்பர் 2, 1978) முன்னாள் இலங்கைத் துடுப்பாட்டக்காரர் மற்றும் சர்வதேச பயுற்சியாளரும் ஆவார்.
# இரோஷி அபய்சிங்கே

## சர்வதேச போட்டிகள்

இரோஷி 1999 ஆம் ஆண்டு முதல் 2006 ஆம் ஆண்டு வரை சர்வதேச போட்டிகளில் இலங்கைத் துடுப்பாட்ட அணிக்காக விளையாடினார். இவர் துடுப்பாட்டத்த்தில் சகலத் துறையறாக விளையாடினார்.வலதுகை மட்டையாளர் மற்றும் வலதுகை புறத் திருப்பப் பந்துவீச்சாளரும் ஆவார். 1999 ஆம் ஆண்டில் பாக்கித்தான் பெண்கள் துடுப்பாட்ட அணிக்கு எதிராகவும், இந்தியப் பெண்கள் துடுப்பாட்ட அனிக்கு எதிரான தொடரிலும் இலங்கை அணிக்காக விளையாடினார்.  
2000 ஆம் ஆண்டில் நியூசிலாந்தில் நடைபெற்ற பெண்கள் உலகத் துடுப்பாட்டக் கிண்னத்தில் இவர் சர்வதேச போட்டிகளில் அறிமுகமானார். அந்தத் தொடரில் ஏழு போட்டிகளில் 186 ஓட்டங்கள் எடுத்து அந்தத் தொடரில் இலங்கை அணியில் அதிக ஓட்டங்கள் எடுத்தவர்கள் வரிசையில் முதலிடம் பிடித்தார். அந்தத் தொடரில் இங்கிலாந்து பெண்கள் துடுப்பாட்ட அணிக்கு எதிரான போட்டியில் 116 பந்துகளில் 57 ஓட்டங்கள் எடுத்தார். மேலும் அயர்லாந்து பென்கள் துடுப்பாட்ட அணிக்கு எதிரான போட்டியில் 112 பந்துகளில் 52 ஓட்டங்கள் எடுத்தார்.  
பெண்கள் துடுப்பாட்ட உலகக்கிண்னத்திற்குப் பிறகு சனவரி 2002 ஆம் ஆண்டில் பாக்கித்தான் பெண்கள் துடுப்பாட்ட அணிக்கு எதிரான போட்டியில் விளையாடும் வாய்ப்பினைப் பெற்றார். இந்தத் தொடரின் முதல் போட்டியில் 65 பந்துகளில் 57 ஓட்டங்களும் நான்காவது போட்டியில் 103 பந்துகளில் இறுதிவரை ஆட்டமிழக்காமல் 71 ஓட்டங்களும் எடுத்தார். 2002 ஆம் ஆண்டில் இலங்கைத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது.  
2003 ஆம் ஆண்டில் மேற்கிந்திய பெண்கள் துடுப்பாட்ட அணிக்கு எதிராக விளையாடும் அணியில் இடம்பெற்றார்.  
2005 ஆம் ஆண்டில் இங்கிலாந்து பென்கள் துடுப்பாட்ட அணி இலங்கையில் சுற்றுப் பயணம் செய்து விளையாடியது. அந்தத் தொடரில் இலங்கை அணியின் துணை தலைவராக விளையாடினார்.2005 ஆம் ஆண்டில் ஆசியக் கிண்னத் தொடரில் விளையாடும் வாய்ப்பினைப் பெற்றார்.  
2006 ஆம் ஆண்டில் நடைபெற்ற ஆசியக் கிண்னத் துடுப்பாட்டத் தொடரில் இறுதியாக விளையாடினார். அப்போது அவர் 3 ஒருநாள் துடுப்பாட்டப் போட்டிகளில் விளையாடினார்.
# இரோஷி அபய்சிங்கே

## பயிற்சியாளராக

சர்வதேச துடுப்பாட்டப் போட்டிகளில் இருந்து ஓய்வுபெற்ற பிறகு பயிற்சியாளராகத் தகுதி பெற்றார்.  
2008 ஆம் ஆண்டில் இலங்கை பெண்கள் துடுப்பாட்ட அணிக்கு உதவி பயிற்சியாளராக பணியாற்றினார்.2012ஆம் ஆண்டு முதல் 2015 வரை இலங்கையில் சுற்றுப் பயணம் செய்த பாக்கித்தான், தென் ஆப்பிரிக்கா, மேற்கிந்தியத் தீவுகள் மற்றும் இங்கிலாந்து பெண்கள் துடுப்பாட்ட அணிகளுக்கு தொடர்பு அலுவலராக பணியாற்றியுள்ளார்.செப்டம்பர், 2016 ஆம் ஆண்டில் இலங்கையில்சுற்றுப்பயணம் செய்து விளையாடிய ஆத்திரேலியப் பெண்கள் துடுப்பாட்ட அணி மற்றும் நவம்பர் 2016 இல் இங்கிலாந்துத் துடுப்பாட்ட அணிக்கு எதிரான போட்டியிலும் மேலாளராகப் பணியாற்றினார். இவரின் தலைமையின் கீழ் விளையாடிய உள்ளூர்ப் போட்டிகளில் இலங்கைத் துடுப்பாட்ட அணி 5 முறை பெண்கள் உலகக் கிண்ணத்தை வென்றது. 2017 ஆம் ஆண்டில் அபுதாபி பெண்கள் துடுப்பாட்ட அணியின் பயிற்சியாளராக பணியாற்றினார்.
# அந்தநல்லூர் வட தீர்த்தேசுவரர் கோயில்

**அந்தநல்லூர் வட தீர்த்தேசுவரர் கோயில்** என்பது திருச்சி மாவட்டத்தில் உள்ள ஒரு தேவார வைப்புத்தலமாகும்.
# அந்தநல்லூர் வட தீர்த்தேசுவரர் கோயில்

## அமைவிடம்

திருச்சி கரூர் சாலையில் ஜீயபுரத்தை அடுத்து திருச்செந்துறை உள்ளது. அதனை அடுத்து 1 கி.மீ. தொலைவில் உள்ள அந்தநல்லூரில் இக்கோயில் உள்ளது.
# அந்தநல்லூர் வட தீர்த்தேசுவரர் கோயில்

## இறைவன், இறைவி

இறைவன் வட தீர்த்தேசுவரர் என்றும் ஆலந்துறை மகாதேவர் என்றும் அழைக்கப்படுகிறார். இறைவி பாலசுந்தரி என்றும் பால சௌந்தர நாயகி என்றும் அழைக்கப்படுகிறார்.
# அந்தநல்லூர் வட தீர்த்தேசுவரர் கோயில்

## திருச்சுற்று

பராந்தக சோழன் காலத்திய கற்றளியாக இக்கோயிலின் திருச்சுற்றில் விநாயகர், சுப்பிரமணியர், கஜலட்சுமி, நவக்கிரகம், பைரவர், சூரியன், சந்திரன் சன்னதிகள் உள்ளன.
# திலிசான் தேசியப் பூங்கா

**திலிசான் தேசியப் பூங்கா **(Dilijan National Park)என்பது ஆர்மீனியாவில் உள்ள நான்கு தேசியப் பூங்காக்களுள் ஒன்றாகும். இந்தப் பூங்காவானது, ஆர்மீனியாவின் வடகிழக்குப் பகுதியில் உள்ள தவுசு மாகாணத்தில் அமைந்துள்ளது. இந்தப் பூங்காவின் பரப்பானது 240 சதுர கிலோமீட்டர் ஆகும்.இந்தப் பூங்காவானது, இயற்கைக் காட்சி அமைப்பிற்கு வசதி வாய்ந்த நிலவடுக்கு முறைக்கும், விரிந்த உயிரிய பல்வகைத் தன்மைக்கும், மருத்துவக் குணமுள்ள நீரூற்றுகள், இயற்கை மற்றும் கலாச்சார நினைவகங்கள், மற்றும் நீளமான நடைபாதைகளின் வலைப்பின்னலுக்காகவும் புகழ் பெற்றதாகும்.
# திலிசான் தேசியப் பூங்கா

## வரலாறு

திலிசான் தேசியப் பூங்கா மாநில இயற்கைப் பாதுகாப்பு அமைப்பால் 2002 ஆம் ஆண்டு ஏற்படுத்தப்பட்டதாகும். இந்த மாநில இயற்கைப் பாதுகாப்பு அமைப்பானது, 1958 ஆம் ஆண்டில் உருவாக்கப்பட்ட திலிசான் மற்றும் குய்பிசேவ் வனக்காப்பகங்களின் அடிப்படையில் உருவாக்கப்பட்டதாகும். புதிதாக உருவாக்கப்பட்ட இந்த தேசிய பூங்காவின் நில எல்லைகளானவை மாற்றம் செய்யப்படாமல் தக்கவைக்கப்பட்டன.  
திலிசான் மாநில காப்பகமானது தேசிய காப்பகம் அல்லது பூங்காவாக மாற்றம் அடைவதற்கு புறத்தே தெரிகின்ற காரணங்களாவன, அந்தப் பகுதியில் நடைெபறும் தவிர்க்க இயலாத வணிக நடவடிக்கைகள், திலிசான் நகரின் கனிம நீர் வளம் கொண்ட தங்குமிடங்கள் குறித்தான உடன்படிக்கை, இந்த நிலப்பகுதி முழுவதும் கடந்து செல்கின்ற ஏரேவான்-இஜிவான் இருப்புப்பாதை தடங்கள் தொடர்பான உடன்படிக்கை போன்றவைகளாகும். தற்பொழுது, இந்த தேசியப் பூங்காவின் பொதுத்திட்டமானது வளர்ச்சிக்கான திட்டத்துடன் இணைக்கப்பட்டுள்ளது. இந்த வளர்ச்சித் திட்டத்தின்படி, இந்த பூங்காவின் எல்லைகள் மறு வரையறை செய்தல், பொருளாதார, பொழுதுபோக்கு மற்றும் பாதுகாப்பு வளையங்களின் புற எல்லைகள் வரைபடத்தின் மூலம் மறுசீரமைப்பு செய்பப்படுதல் ஆகியவை நிலுவையில் உள்ளன.  
2017 மற்றும் 2018 ஆகிய ஆண்டுகளுக்கிடையில், இந்தப் பூங்காவில் சுற்றுலாப் பயணிகளை ஈர்க்கும் விதமாக, சுற்றுச்சூழல் பாதுகாப்பு சுற்றுலாவிற்காக அமைக்கப்பட்டுள்ள நடைபாதையை சீரமைப்பு செய்வது போன்ற குறிப்பிடத்தக்க மறுசீரமைப்புப் பணிகள் மேற்கொள்ளப்பட்டுள்ளன.
# திலிசான் தேசியப் பூங்கா

## நிலவியல்

வின் மத்திய பகுதி]]
இந்த தேசியப் பூங்காவானது, பாம்பாக், ஏரிகனி, மியாபார், ஐஜீவன் மற்றும் கடல் மட்டத்திலிருந்து 1070–2300 மீ உயரத்திலுள்ள அலாப் மலைத்தொடர்கள் ஆகியவற்றின் சரிவுகளில் அமைந்துள்ளது. இந்த உயரத்திற்கு அதிகமான உயரத்திலுள்ள மலைத்தொடரில் காணப்படும் புல்வெளிகள் இந்த தேசியப் பூங்காவிற்கு உட்பட்டதல்ல. ஆக்ஸ்டேவ் ஆறு மற்றும் அதன் துணையாறுகளான ஓவாஜூர், ஸ்டோகானாஜூர், பிடான், அகார்ட்சின் மற்றும் கெடிக் ஆகியவைகள் இந்த தேசிய பூங்காவினூடாக பாய்கின்றன. பார்ச் ஏரி, கோசி ஏரி, மற்றும் இட்ச்ர்காலிச் ஏரி மற்றும் இன்னும் சில சிறிய ஏரிகள் இந்தப் பூங்காவினுள் அமைந்துள்ளன.
# திலிசான் தேசியப் பூங்கா

## காணப்படும் தாவர வகைகள்

இந்த தேசியப் பூங்காவில் 902 வகையான கலன்றாவர வகைத் தாவரங்கள் காணப்படுகின்றன. அவற்றுள் லைகோபோடியம் (1), குதிரை வால் வகைத் தாவரம் (1), பன்னம் வகைத் தாவரங்கள் (12), வித்துமூடியிலி வகைத் தாவரங்கள்(7), பூக்கும் தாவரங்கள் (881) ஆகியவை அடங்கும். இவற்றில் 40 க்கும் மேற்பட்டவை, இந்தப் பகுதியில் மட்டுமே காணப்படும் 40 அரிய வகைத் தாவரங்கள் ஆகும். மேலும், ஆர்மீனியாவின் அழிந்து வரும் தாவர இனங்களின் செம்பட்டியலில் காணப்படும் 20 அரிய வகைத் தாவரங்களும், சோவியத் ஒன்றியத்தின் செம்பட்டியலில் காணப்படும் 4 அரிய வகைத் தாவரங்களும் இவற்றுள் உள்ளடக்கமாகும்.  
இந்தப் பூங்காவில் காணப்படும் தாவரங்களானவை மித வெப்ப மண்டலத்தில் வாழக்கூடிய காக்கேசியன் வகையைச் சார்ந்தவையாகும். இலையுதிர் வகை மரங்களான கருவாலி மரம், பீச் மரம், ஆர்ன்பீம் மரம் போன்றவை காணப்படுகின்றன.
# பிலிஸ்தியர்கள்

பகுதி (பச்சை நிறம்)]]
(கிமு 1185-1152) ஆட்சியின் போது எகிப்தியர்களால் சிறைபிடிக்கப்பட்ட பிலிஸ்திய போர்க்கைதிகளின் காட்சி, இடம் மெடிநெத் அபு]]  
**பிலிஸ்தியர்கள்** அல்லது **பெலஸ்தியர்கள்** (Philistine) தற்கால கிரேக்கத்திற்கும் – துருக்கி இடையே உள்ள ஏஜியன் கடலில் உள்ள கிரீட் மற்றும் சைப்பிரசு தீவுகளிலிருந்து, கிமு 12-ஆம் நூற்றாண்டில் இசுரவேலர்களின் நாட்டின் தெற்குப் பகுதியில், மத்தியதரைக் கடல் ஒட்டிய காசா, அஸ்தோது, *எக்ரோன்* , *காத்* கானான் மற்றும் *அஸ்கெலோன்* போன்ற பிரதேசங்களில் குடியேறிய கிரேக்க இன மக்கள் ஆவார். இம்மக்கள் பெலிஸ்த்திய மொழியைப் பேசினர். பிலிஸ்தியர்கள் ஆண்ட நாட்டை போனீசியா என்பர்.  
வரலாற்று ஆவணங்களில் அல்லது தொல்லியல் ஆவணங்களில் பிலிஸ்திய மக்களைக் குறித்தான குறிப்புகள் கிடைக்கப் பெறவில்லை எனிலும், யூதர்களின் பழைய ஏற்பாடு நூலில் பிலிஸ்திய மக்களைக் குறித்த குறிப்புகள் பரவலாக உள்ளது.  
யூதர்களின் பழைய ஏற்பாடு நூலின் இணைச் சட்டம் (நூல்): 2:23 மற்றும் எரேமியா (நூல்): 47:4-இன் படி, பிலிஸ்திய மக்கள் கிரிட் தீவிலிருந்து இஸ்ரேலின் தென் பகுதியில் குடியேறிய மக்கள் எனக்கூறுகிறது.  
புது எகிப்திய பேரரசரும், எகிப்தின் இருபதாம் வம்சத்தின் இரண்டாம் பார்வோன் மூன்றாம் ராமேசசின் கல்லறைக் கட்டிடத்தில் (கிமு 1186 – 1155), பிலிஸ்திய மக்கள் குறித்த கல்வெட்டுக் குறிப்புகள் உள்ளது. அக்கல்வெட்டில் பிலிஸ்திய மக்களை பிர்ஸ்ட்கள் என்றும் கடலோடிகள் என்றும், பிலிஸ்தியர்கள் கிமு 1190-இல் அனதோலியா, சைப்பிரசு மற்றும் சிரியாவின் பகுதிகளை தாக்கி, இறுதியில் எகிப்தை தாக்கியதாகவும், போரில் தோற்ற பிலிஸ்தியர்கள் எகிப்தியர்களின் அனுமதியுடன் பாலஸ்தீனத்தின் கடற்கரைப் பகுதிகளில் குடியேறியதாக குறிப்புகள் உள்ளது. பிலிஸ்திய மக்கள் வாழ்ந்த பகுதியை பின்னர் உரோமானியர்கள் **பாலஸ்தீனம்** எனப்பெயரிட்டனர்.  
போர்க் குணம் கொண்ட பிலிஸ்திய மக்கள் பயங்கரமான போர் ஆயுதங்களைக் கொண்டு இசுரவேல் மக்களுடன் அவ்வப்போது போரிட்டனர் என்றும், இறுதியில் இஸ்ரவேலர்களின் மன்னர் தாவீது, பிலிஸ்தியத் தலைவனை வென்றதாக யூதர்களின் பழைய ஏற்பாடு நூலின் தொடக்க நூல் 10:14 மற்றும் விடுதலைப் பயணம் 13:17 ஆகியவைகளில் பேசப்படுகிறது.  
பிலிஸ்தியர்களில் உடல் வலிமைப் படைத்த போர் வீரனான கோலியாத்தை, இஸ்ரவேலச் சிறுவன் தாவீது கவண் கல் கொண்டு தாக்கி அழித்தார் என விவிலியத்தின் சாமுவேல் நூல் கூறுகிறது.
# பிலிஸ்தியர்கள்

## இதனையும் காண்க

- போனீசியா
- பொனீசிய மொழி
- பாலஸ்தீனம்
# கோலியாத்

கோலியாத்தின் தலையை கொய்தல்]]  
**கோலியாத்** (**Goliath** யூதர்களின் விவிலியத்தில் *சாமுவேல் நூல்* குறிப்பிடும் பிலிஸ்தினிய உடல் வலிமை மிக்க பெரும் போர் வீரன் ஆவார். ஒரு முறை பிலிஸ்தியர்களுடன் நடைபெற்ற போரில் இஸ்ரவேலர்களின் அரசன் சவுலுடன் அவரது மகன்களும் கொல்லப்பட்டனர்.  
மற்றொரு முறை கோலியாத் தன் படைகளுடன் இஸ்ரவேலர்கள் மீது போரை தொடுக்க வருகையில், சிறுவனாக இருந்த தாவீது கவட்டைக் கல் கொண்டு, கோலியாத்தின் நெற்றி மீது அடித்துக் கொன்றான் என யூத வேத நூலான விவிலியத்தின் சாமுவேல் நூல் குறிப்பிடுகிறது. எனவே பெரும் வலிமைப் படைத்த பிலிஸ்திய வீரனைக் கொன்ற தாவீதை, இஸ்ரவேலர்களின் அரசனாக தேர்ந்தெடுக்கப்பட்டார் என யூத வேத நூலான விவிலியத்தின் சாமுவேல் நூல் குறிப்பிடுகிறது.
# க. குமாரசுவாமி முதலியார்

**க. குமாரசாமி முதலியார்** (ஆகத்து 11, 1791 – டிசம்பர் 30, 1874) ஈழத்துப் புலவர் ஆவார். இவர் பல தனிப் பாடல்களையும், நூல்களையும் எழுதியவர். யாழ்ப்பாணத்தில் பிரபலமான வழக்கறிஞரும், தமிழறிஞருமான உவைமன் கதிரவேற்பிள்ளையின் தந்தை ஆவார்.
# க. குமாரசுவாமி முதலியார்

## வாழ்க்கைக் குறிப்பு

குமாரசாமி முதலியார் 1791 ஆவணி 11 இல் வடமராட்சிப் பகுதியிலுள்ள உடுப்பிட்டியில் வல்லிப்பட்டி (வல்வெட்டி) என்னும் சிற்றூரில், தாயார் வள்ளியம்மையின் தந்தை சந்திரசேகர முதலியார் ‘நொண்டிப் பாடல்’ என்னும் நூலை இயற்றியவர். இவர், ஒல்லாந்தர் அரசாட்சியின் கீழ் பணி புரிந்து 96-ஆம் அகவையில் இறந்தவர். இவரது வாழ்க்கைச் சரிதத்தை இந்தியப் புலவர் ஒருவர் ஒரு குறவஞ்சி பாடினார். வள்ளியம்மையின் இரு சகோதரர்களுள் ஒருவர் *பரந்தர நாடகம்* எனும் நூலை எழுதிய குமாரசாமிப் புலவர் ஆவார். மற்றவர் முத்துக்குமாரு முதலியார். இவரும் சிறு பாக்களை இயற்றியவர்.  
குமாரசாமி முதலியார் சிறு வயதிலேயே தமது மாமனார் முத்துக்குமாரு முதலியாரிடம் இசை மற்றும் இலக்கண இலக்கியம் பயின்று, செய்யுள்கள் இயற்றும் ஆற்றல் பெற்றார். கம்பராமாயணத்திற்கு உரை கூறுவதில் வல்லவர் என்று பலராலும் மதிக்கப்பெற்றார். வித்தியா தர்ப்பணம் எனும் பத்திரிகையிலே கல்வி குறித்துச் செய்யுள் நடையில் ஆக்கங்களை எழுதினார். தமது சொந்தச் செலவில் கலாசாலை ஒன்றையும் நிறுவினார். தமது ஊரான வல்லிபட்டியில் "ஊரிக்காடு'' என்னும் நிலத்தை அமெரிக்க மிசனுக்கு நன்கொடையாக வழங்கினார்.  
குமாரசுவாமி முதலியாரின் செய்யுள்கள் *குமாரசுவாமி முதலியார் கவித்திரட்டு* என்னும் பெயரில் உடுப்பிட்டியைச் சேர்ந்த சி. ஆறுமுகம்பிள்ளை என்பவரால் 1887-இல் வெளியிடப்பட்டது. இவரது தனிப் பாடல்கள் பல உதயதாரகை பத்திரிகையில் வெளிவந்துள்ளன. அமெரிக்க மிசன் மருத்துவர் சாமுவேல் பிஸ்க் கிறீனைப் புகழந்தும், கொள்ளை நோயால் இறந்தவர்களைப் பரிந்தும் பாடல்கள் எழுதினார். தனிப்பாடல்கள் மட்டுமன்றி *நோய்க் கிரங்கல்* முதலிய சில நூல்களும் எழுதியுள்ளார்.
# க. குமாரசுவாமி முதலியார்

## சிற்றிலக்கியங்கள்

தீருவிற் சுப்பிரமணியர் பதிகம், மூளாய் சித்திவிநாயகர் பேரில் ஊஞ்சல், மங்களம், சட்டியம், பராக்கு, கும்மி முதலியவைகளும் கோப்பாய் ஊஞ்சல், பெரியம்மன் பதிகமும் ஊஞ்சலும், பன்னிருமாதப் பெயரையும் முதல் நான்கு செய்யுள் முதலடிகளாக அமைத்து எட்டு நல்லைக் கலித்துறைகளும், கந்தவன நாதர் ஊஞ்சலும், கிறித்தவ கீர்த்தனங்களும் பாடியுள்ளார்.
# க. குமாரசுவாமி முதலியார்

## குடும்பம்

குமாரசுவாமி முதலியார் வல்வெட்டித்துறை “அடப்பனார்” வேலாயுதம் என்பவரின் மகனான புண்ணியமூர்த்தி என்பவரின் மகள் சிவகாமிப்பிள்ளையை மணந்தார். இவர்களுக்கு இரு ஆண் மக்கள். ஒருவர் சபாபதி முதலியார், யாழ்ப்பாணம் நிதிசார் அலுவலர் சபாபதி முதலியார் (இறப்பு: 1884) ஆவார். மற்றவர் வழக்கறிஞரும், நூலாசிரியரும், தமிழ்ச் சொல்லகராதி தொகுத்தவருமான உவைமன் கதிரவேற்பிள்ளை ஆவார். குமாரசுவாமி முதலியார் 1874 மார்கழி 30-ஆம் நாள் தமது 83-ஆம் அகவையில் காலமானார். இவர் மனைவி சிவகாமிப்பிள்ளை தமது கணவன் இறந்த காலம் தொடங்கி 27 ஆண்டுகள் மகன் கதிரவேற்பிள்ளையுடன் வசித்து வந்தார்.
# மே 2015 நேபாள நிலநடுக்கம்

|type=Thrustஉண்மையில் இது ஏப்ரல் 25 இல் ஏற்பட்ட நிலநடுக்கத்தின் பின்னதிர்வாகவே கருதப்பட்டது.இந்த நடுக்கமானது 18.5 கிலோமீட்டர் (11.5 மைல்கள்) ஆழத்தில் உணரப்பட்டதாகும். இந்த நிலநடுக்கத்தின் காரணமாக இந்தியாவின் பீகார், உத்தரப்பிரதேசம், மேற்கு வங்காளம் உள்ளிட்ட வடபகுதிகளில் அதிர்வுகள் உணரப்பட்டன.நிலநடுக்க மையத்திலிருந்து சற்றேழத்தாழ 2.400 கிலோமீட்டர் தொலைவிலுள்ள சென்னை வரையிலும் மிக இலேசான அதிர்வுகள் உணரப்பட்டன.  
சில நிமிடங்களுக்குப் பிறகு நேபாளில் மற்றொரு 6.3 அளவு நிலநடுக்கம் ஏற்பட்டது. காத்மாண்டுக்கு கிழக்கே உள்ள ராமேச்சாப் எனுமிடத்தில் இந்த நிலநடுக்கத்தின் மையம் அமைந்திருந்தது. இந்த நிலநடுக்கமானது வங்காளதேசம், சீனா மற்றும் இந்தியாவின் பல மாநிலங்களிலும் உணரப்பட்டது. இந்த நில அதிர்வுகளின் தாக்கம் 1000 கிலோமீட்டர் தொலைவில் உள்ள இந்தியாவின் தலைநகரான புதுதில்லியில் கூட உணரப்பட்டது. அங்குள்ள கட்டிடங்கள் உலுக்கப்பட்டு, அலுவலக ஊழியர்கள் வெளியேற்றப்படும் அளவிற்கு இதன் தாக்கம் இருந்தது.
# மே 2015 நேபாள நிலநடுக்கம்

## சேதங்கள் மற்றும் உயிரிழப்புகள்

25 ஏப்ரலில் நிலநடுக்கம் ஏற்பட்ட பின்னர், பொதுமக்களில் பலர் திறந்த வெளிகளில் வாழ்ந்து கொண்டிருந்ததால், இன்னும் பெரும் பீதி ஏற்பட்டது. நிலநடுக்கத்தின் போது கண்ணால் பார்த்த சாட்சி ஒருவர் பின்வருமாறு சொல்கிறார். "முதல் ஐந்து நொடிகளில் அங்கு முழுமையான அமைதி நிலவியது. ஆறாவது நொடியிலிருந்து ஒவ்வொருவரும் அலறத் தொடங்கினர்" "அது உண்மையிலேயே மிகவும் தீவிரமானதாக இருந்தது. நடுக்கங்கள் நின்ற பின்னரும் கூட மக்கள் அலறிக்கொண்டேயிருந்தனர்". இந்த முறை நடுக்கமானது, புதிய நிலச்சரிவுகளை ஏற்படுத்தியதோடு, முதல் நிலநடுக்கத்தில் தப்பிப்பிழைத்திருந்த கட்டிடங்களை இடிபாடடையவும் செய்தது. நேபாளத்தில், முக்கியமாக, வடகிழக்கு மலைப்பகுதிகளில், குறைந்தபட்சம் 153 பேர் நிலநடுக்கத்தால் கொல்லப்பட்டனர் மற்றும் 3,200 பேர் காயமடைந்தனர். மே 15 அன்றைய நிலையில், 1,700 பேர் காயங்களுக்கு சிகிச்சை பெற்று வந்தனர். நாட்டின் 75 மாவட்டங்களில் 32 மாவட்டங்கள் நிலநடுக்கத்தின் பாதிப்புக்குள்ளாயிருந்தன. காத்மாண்டுவில், மக்கள் கட்டிடங்களில் இருந்து தப்பி ஓடி தெருக்களில் விரைவாக நிரம்பினார்கள். நிலநடுக்கம் தொடங்கிய ஒரு மணிநேரத்திற்குள், நகரின் திறந்த பகுதிகளை கூடாரங்கள் நிரப்பத் தொடங்கின. மக்கள் தங்கள் வீடுகளுக்குள் திரும்பச் செல்ல அஞ்சினர். 2015 ஏப்ரல் நிலநடுக்கத்தினால் அதிகம் பாதிக்கப்பட்ட சிந்துபால்செளக் மாவட்டமானது மிகவும் பாதிக்கப்பட்ட பகுதியாக இருந்தது. இந்த இரண்டு நிலநடுக்கங்களாலும், 95% வீடுகள் அழிக்கப்பட்டன. எவரெஸ்ட் சிகரத்தைச் சுற்றிய பகுதிகளிலும் கூட புதிய பாதிப்புகள் ஏற்பட்டன. இந்தியாவில் மக்கள் தங்கள் வீடுகளுக்கும் பணியிடங்களுக்கும் இடையே விரைந்து இயங்க முயற்சித்த காரணத்தால் புது தில்லி மெட்ரோ இரயில் சேவை மிகப்பெரும் இடர்ப்பாடுகளை எதிர்கொள்ள நேர்ந்தது. இந்தியாவில் இந்த நிலநடுக்கத்தின் காரணமாக குறைந்தபட்சம் 17 உயிரிழப்புகள் ஏற்பட்டிருக்கலாம். இவற்றில் பீகார் மாநிலத்தில் 16 இறப்புகளும், உத்தரப் பிரதேசத்தில் 1 இறப்பும் நேரிட்டது. சீனாவின் திபெத் பகுதியில் மகிழ்வுந்தின் மீது உருண்டு வந்த பாறை தாக்கியதன் காரணமாக ஒரு பெண் இறந்தார். பேரிடர் மீட்பு நடவடிக்கைக்காக வந்திருந்த அமெரிக்க இராணுவ உலங்கூர்தி (யுஎச்-1 ஹுவே) ஆறு அமெரிக்க கடற்படை வீரர்கள் மற்றும் இரண்டு நேபாள இராணுவ வீரர்கள் ஆகியோரோடு மத்திய நேபாளத்தில் நடந்த ஒரு மீட்பு நடவடிக்கையின் போது காணாமல் போனது.
# கஜா புயல்

**கஜா புயல்** (Severe cyclonic storm GAJA) என்பது வங்கக் கடலில் உருவாகிய புயல் ஆகும். இது 2018 வடகிழக்குப் பருவமழைக் காலத்தில் ஏற்பட்ட முதலாவது புயலாகும். தமிழகக் கடற்கரையைக் கடக்கும்போது கடும் புயலாக இருந்ததால் அதிக வேகத்துடன் காற்று வீசியதோடு, கன மழையும் பெய்தது. இதன் காரணமாக ஏற்பட்ட விபத்துகளில் சிக்கி 63 பேர் உயிரிழந்தனர்.
# கஜா புயல்

## புயல் உருவானதற்கு முந்தைய நிலை

வங்கக்கடலின் அந்தமான் கடல் பகுதியில் முதலில் குறைந்த காற்றழுத்தத் தாழ்வுப் பகுதி நிலவியது. பின்னர் அது வலுவடைந்து, காற்றழுத்தத் தாழ்வு மண்டலமாகத் தென்கிழக்கு வங்கக்கடல் மற்றும் அதனை ஒட்டியுள்ள வடக்கு அந்தமான் கடல் பகுதியில் நிலைகொண்டிருந்தது.
# கஜா புயல்

## கரையைக் கடப்பதற்கு முந்தைய நிலைகள்

| தேதி | புயலின் தன்மை | புயல் நிலைகொண்டிருந்த பகுதி | கரையைக் கடக்குமென கணிக்கப்பட்ட தேதி / நேரம் | கடக்குமென கணிக்கப்பட்ட கரைப்பகுதி | குறிப்புகள் | மேற்கோள்கள் |
| --- | --- | --- | --- | --- | --- | --- |
| **11 நவம்பர் 2018** | காற்றழுத்தத் தாழ்வு மண்டலம் புயலாக மாறியது | சென்னையிலிருந்து 930 கி.மீ. தொலைவு (கிழக்கு - வடகிழக்குத் திசையில்), ஸ்ரீஹரிக்கோட்டாவிலிருந்து 980 கி.மீ. தொலைவு (கிழக்கு - தென்கிழக்குத் திசையில்) | நவம்பர் 15 அன்று முற்பகல் | ஸ்ரீஹரிக்கோட்டா - கடலூர் இடையேயான பகுதி | பகல் 12.30 மணிக்கு வெளியிடப்பட்ட அறிக்கை, பகல் 12.15 மணிக்கு சென்னை வானிலை நடுவ இயக்குனரின் பத்திரிகையாளர் சந்திப்பு |  |
| **12 நவம்பர் 2018** | அடுத்த 24 மணி நேரத்தில் கடும் புயலாக மாறும் | சென்னையிலிருந்து 730 கி.மீ. தொலைவு (கிழக்கு - வடகிழக்குத் திசையில்), நாகப்பட்டினத்திலிருந்து 820 கி.மீ. தொலைவு (கிழக்கு - வடகிழக்குத் திசையில்) | நவம்பர் 15 அன்று முற்பகல் | சென்னை - நாகப்பட்டினம் இடையேயான பகுதி என்பதாக காலை அறிவிக்கப்பட்டது.
கடலூர் - பாம்பன் இடையே கரையைக் கடக்கும் என நாளின் பிற்பகுதியில் வெளியான அறிக்கை தெரிவித்தது. | பகல் 01.00 மணிக்கு வெளியிடப்பட்ட அறிக்கை, மறுநாள் வெளியான பத்திரிகைச் செய்தி |  |
| **14 நவம்பர் 2018** | அடுத்த 12 மணி நேர கால கட்டத்தில் கடும் புயலாக மாறும் | சென்னையிலிருந்து 520 கி.மீ. தொலைவு (கிழக்குத் திசையில்), நாகப்பட்டினத்திலிருந்து 620 கி.மீ. தொலைவு (கிழக்கு - வடகிழக்குத் திசையில்) | நவம்பர் 15 அன்று மாலை | கடலூர் - பாம்பன் இடையேயான பகுதி | பகல் 12.30 மணிக்கு வெளியிடப்பட்ட அறிக்கை, பத்திரிகைச் செய்தி |  |
| **15 நவம்பர் 2018** | காலை 8.30 மணியளவில் கடும் புயலாக மாறியது | சென்னையிலிருந்து 320 கி.மீ. தொலைவு (கிழக்கு-தென்கிழக்குத் திசையில்), நாகப்பட்டினத்திலிருந்து 300 கி.மீ. தொலைவு (கிழக்கு - வடகிழக்குத் திசையில்) | நவம்பர் 15 அன்று இரவு | கடலூர் - பாம்பன் இடையேயான பகுதியில் நாகப்பட்டினத்தை ஒட்டி | தமிழ்நாடு, பாண்டிச்சேரி கடற்கரைப் பகுதிகளுக்கு Red Message அளவிலான புயல் எச்சரிக்கை விடுக்கப்பட்டது | பகல் 12.40 மணிக்கு வெளியிடப்பட்ட அறிக்கை |
# கஜா புயல்

## புயல் கரையைக் கடந்த விதம்

| தேதி, நேரம் | புயலின் செயல்பாடு |
| --- | --- |
| 15 நவம்பர், நள்ளிரவு 12 மணியளவில் | கடும் புயலாக தமிழ்நாட்டுக் கடற்கரையை வேதாரண்யம் பகுதியில் கடக்க ஆரம்பித்தது. |
| 16 நவம்பர், 00.30 மணி முதல் 02.30 வரையிலான நேர அளவில் | புயலின் கண் பகுதி கரையைக் கடந்தது. இந்தக் கண் பகுதியின் அளவுகள்: நீளம் = 20 கி. மீ, அகலம் = 26 கி. மீ |
| 16 நவம்பர், காலை 07.00 மணிக்கு | புயல் முழுமையாக கரையைக் கடந்தது. |
| சிவகங்கை | ="2" cellpadding="4" cellspacing="0" |
| தஞ்சாவூர் | 5,000 மின் கம்பங்கள் சேதமடைந்தன. |
| திருவாரூர் | 3,000 மின் கம்பங்கள் சேதமடைந்தன.
* கஜா புயல் இடைக்கால நிவாரணமாக, மத்திய அரசு இரண்டு கட்டமாக மொத்தம் 1,319 கோடி ரூபாய் வழங்கியுள்ளது.  
== இயல்பு வாழ்க்கை பாதிப்பு ==
* முன்னெச்சரிக்கை நடவடிக்கையாக நாகப்பட்டினம், கடலூர், திருவாரூர், தஞ்சாவூர், புதுக்கோட்டை, இராமநாதபுரம், திருச்சி மாவட்டங்களைச் சேர்ந்த சுமார் 81,000 பேர் 471 நிவாரண முகாம்களில் தங்கவைக்கப்பட்டனர்.  
* புயல் கரையைக் கடந்துகொண்டிருந்த 16 நவம்பர் அன்று மாநிலத்தின் பெரும்பாலான பகுதிகளில் பெருங்காற்றும், கனமழையும் ஏற்பட்டன. இதன் காரணமாக அரியலூர், திருவாரூர், தஞ்சை, ராமநாதபுரம், நாகை, கடலூர், சிவகங்கை, புதுக்கோட்டை, மதுரை, திருப்பூர், திருச்சி, திண்டுக்கல், விழுப்புரம், கரூர், சேலம், திருவண்ணாமலை, பெரம்பலூர் ஆகிய 18 மாவட்டங்களில் பள்ளி, கல்லூரிகளுக்கு விடுமுறை அறிவிக்கப்பட்டது. பாண்டிச்சேரியிலும், காரைக்காலிலும் பள்ளி, கல்லூரிகளுக்கு விடுமுறை அறிவிக்கப்பட்டது. விருதுநகர், தூத்துக்குடி, ஈரோடு, கோவை ஆகிய 4 மாவட்டங்களில் பள்ளிகளுக்கு மட்டும் விடுமுறை அறிவிக்கப்பட்டது. |
# 2010 சனவரி 15 கதிரவ மறைப்பு

ஜனவரி 15, 2010 அன்று சாரோசு சுழற்சி 141 -ன் இருபத்திமூன்றாவது *கதிரவ* *மறைப்பு* ஏற்படுகிறது; இது பொங்கல் கிரகணம் எனப்படுகிறது. இது ஒரு *வலய மறைப்பு* என்பதே இதன் சிறப்பு. இக்கிரகணம் ஆப்பிரிக்கா, கிழக்கு ஐரோப்பா, மேற்கு ஆசியா, நடு ஆசியா, தென் ஆசியா, சீனா, தென்கிழக்கு ஆசியா ஆகிய பகுதிகளில் தென்படுகின்றது. இதன் வலய கட்டம் (annular phase) மத்திய ஆப்பிரிக்கா, தென்னிந்தியா, மாலத்தீவுகள், இலங்கை, மியன்மார், கிழக்கு சீனாவில் சில இடங்கள் ஆகிய பகுதிகளில் தென்படுகின்றது.
# 2010 சனவரி 15 கதிரவ மறைப்பு

### வலய மறைப்பு ஏன் ஏற்படுகிறது?

2010-ஆம் ஆண்டு சனவரி 03ஆம் தேதியன்று பூமி **ஞாயிற்றண்மை நிலையை** (*perihelion*)வந்தடையும். (அதாவது, சூரியனுக்கும் பூமிக்கும் இடையேயான தொலைவு சிறுமமாக இருக்கும்: 147மில்லியன் கிலோ மீட்டர்) அதன் காரணமாக, மறைப்பிற்கு 12 நாட்கள் முன்னதாகவே (சனவரி 3 அன்று), சூரியனின் வட்ட உருவம் வழக்கத்தைவிட பெரிய அளவில் தென்படும். அதேபோல், சனவரி 17ஆம் தேதியன்று (01:41 UTC) நிலவு **புவிச்சேய்மை நிலை**யை (*apogeee*)வந்தடையும். (நிலவு பூமியிலிருந்து பெரும தொலைவில் இருக்கும்: 406,433கி.மீ.) எனவே, கிரகணத்திற்கு இரண்டு தினங்களுக்கு முன்பாகவே சந்திரனின் வட்ட உருவம் வழமையை விட சிறிய அளவில் இருக்கும்.  
இவ்விரண்டு நிகழ்வுகளும் (புவியின் ஞாயிற்றண்மை நிலை, நிலவின் புவிச்சேய்மை நிலை) ஒன்றுபடுவதால், **சனவரி 15**-ஆம் தேதி நிகழும் கங்கண மறைப்பு வழக்கத்தை விட அகலமாகத் தோன்றும்.
# 2010 சனவரி 15 கதிரவ மறைப்பு

### மேற்கொள்ளப்படும் ஆராய்ச்சிகள்

சனவரி 15 - அன்று தெரியவிருக்கும் வலய மறைப்பின் போது பலவிதமான அயனிமண்டல ஆய்வுகளை மேற்கொள்ளவிருக்கிறது விக்ரம் சாராபாய் விண்வெளி மையம். இதன் பொருட்டு நான்கு ஆராய்ச்சி எறிகணைகளை (sounding rockets) சனவரி 14 -அன்றும் மேலும் ஐந்து ஆராய்ச்சி எறிகணைகளை சனவரி 15 - அன்றும் செலுத்தி ஆய்வுகள் செய்யத் திட்டமிடப்பட்டுள்ளது.  
- மிக வேகமாக மாற்றமடையும் சூரியப் பாயம் (solar flux) வளிமண்டலத்தின் பல்வேறு அடுக்குகளின் ஒளிவேதியியலையும் மின்னியக்கவிசையியலையும் எவ்வாறு பாதிக்கிறது என்பதை அறிந்திடும் பொருட்டு இந்த ஆய்வு மேற்கொள்ளப்படுகிறது -- குறிப்பாக நிலநடுக்கோட்டு மத்திய வளிமண்டல எல்லை (equatorial mesopause) , வெப்ப வளிமண்டல-அயனிமண்டல (thermosphere-ionosphere) அடுக்குகளில் ஞாயிறுமறைவுக்குப் (sunset) பிறகு அயனிமண்டலத்தின் அயனியாக்கத்தில் கொந்தளிப்பு ஏற்பட்டு மின்சுழல்கள் உருவாவது சில நாட்கள் திடீரென நடக்கின்றது; இதனால் ஜி.பீ.எஸ் எனப்படும் நில வழிநடத்து (செயற்கைக்கோள்) அமைப்பில் பெரிய அளவில் பாதிப்பு ஏற்படுகின்றது. இந்த ஆராய்ச்சி இதைப்பற்றி புரிந்துகொள்ள உதவும் என்று விக்ரம் சாராபாய் விண்வெளி மையம் கூறுகிறது.
# 2010 சனவரி 15 கதிரவ மறைப்பு

### எங்கு தெரியும் இந்த பொங்கல் கிரகணம்?

:* **கங்கண கிரகணமாகத் தெரியும் இடங்கள்** : மத்திய ஆப்பிரிக்கா, இந்தியப் பெருங்கடல், கிழக்கு ஆசியா ஆகிய பகுதிகளை உள்ளடக்கிய 300 கி.மீ.-அகலம் கொண்ட 12,900 கி.மீ நீளமுடைய நெடும்பாதை; புவியின் 0.87 விழுக்காடு நிலவின் எதிர்நிழலினுள் வரும்.
::* அதாவது, உகாண்டா, கென்யா, தெற்கு சோமாலியாவில் தொடங்கி இந்தியப் பெருங்கடல் வழியாக மாலத்தீவுகள் சென்று, பின்னர் தென்னிந்தியா, வட இலங்கை வழியே மியான்மாரை அடைந்து இமய மலையின் வழியே சீனாவைச் சென்றடையும்; சீனாவில் யூனான், சிசுவான் மாநிலங்களை அடைந்தபின் நிலவின் இந்த **எதிர்நிழல்** (*antumbra*) ஷாங்க்சி, ஊபே மாநிலங்களைத் தாண்டிய பின்னர் புவியை விட்டே வெளியேறி விடும்.  
:* **பகுதி கிரகணமாகத் தெரியும் இடங்கள்**: ஆப்பிரிக்கா, ஆசியா, இந்தோனேசியா பகுதிகள் உள்ளடங்கிய பாதை நிலவின் புறநிழலில் (*penumbra*) வரும்.
# 2010 சனவரி 15 கதிரவ மறைப்பு

### தமிழ்நாட்டில் பொங்கல் கிரகணம் தெரியும் இடங்கள்

:* 77 பாகை கிழக்கு ( 77 <sup>0</sup> E ) முதல் தோராயமாக 80 பாகை கிழக்கு வரை ( 80 <sup>0</sup> E ); மேலும் 8 பாகை வடக்கு ( 8 <sup>0</sup> N ) முதல் தோராயமாக 11.5 பாகை வடக்கு வரை ( 11.5 <sup>0</sup> N ) ; இவற்றில் உள்ளடங்கிய பகுதிகள் பொங்கலன்று தெரியும் வலயக்கிரகணத்தின் பாதையில் உள்ளன. ( <u>பார்க்க</u>. *நிலப்படம்* சனவரி 15, 2010 பொங்கல் வலயக்கிரகணம் தெரியும் இடங்கள்)
:* தெற்கே கன்னியாகுமரி, நாகர்கோவில், திருநெல்வேலி- லிருந்து திருச்செந்தூர், தூத்துக்குடி, இராமேசுவரம், அம்பாசமுத்திரம், தென்காசி, இராசபாளையம், மதுரை, தஞ்சாவூர், புதுக்கோட்டை, மன்னார்குடி, கும்பகோணம் வடக்கே சீர்காழி வரை உள்ள பகுதிகள் கங்கண கிரகணத்தின் பாதையில் உள்ளன; தமிழகத்தின் பிற இடங்களில் **பகுதி கிரகணம்** தென்படும்.
# 2010 சனவரி 15 கதிரவ மறைப்பு

### தமிழ்நாட்டில் கங்கணகிரகணம் தோன்றுவது இதுதான் முதல் முறையா?

சனவரி 15, 2010 அன்று தோன்றும் வலய மறைப்பிற்கு முன்னர் தமிழ்நாட்டிலும் இலங்கையிலும் 1901 -ஆம் ஆண்டு நவம்பர் 11 -அன்று ஒரு வலய மறைப்பு ஏற்பட்டது! இதுவும் *சாரோசு சுழற்சி 141* -இன் ஒரு அங்கமே.  
பொங்கல் கிரகணத்திற்குப் பின் 2019 -ஆம் ஆண்டு டிசம்பர் 26 -அன்று மீண்டும் ஒரு கங்கணகிரகணம் தோன்றும்.